Sečanj

**Sečanj** (mađarski *Szécsány*, nemački *Setschan* ili *Petersheim*) je naselje u Srbiji u opštini Sečanj u Srednjobanatskom upravnom okrugu. Prema popisu iz 2011. bilo je 2107 stanovnika.

## Nazivi
Naselje je poznato po još nekim nazivima na drugim jezicima:  ili *Torontálszécsány*,  ili *Petersheim*, .

## Historija
Veća naseljavanja u ovom kraju nastaju isterivanjem Turaka iz Banata, u 18. i 19. veku. Većinu stanovnika činili su Nemci, koji posle Drugog svetskog rata bivaju iseljeni, a kolonizovalo se stanovništvo iz Bosne i Hercegovine i drugih krajeva.

U istoriji Sečanj je više puta menjao ime: 1717g - Sečanj (Sechan). 1719g - Szécsány 1888g – Torontal- Szécsány 1922g - Sečanj.

Sečanj ima 27 kuća 1717. godine i pripadao je tada Bečkerečkom dištriktu Temišvarskog Banata. a 1727g. brojao je samo 23 kuće. Ali 1773g. imao je 113 kuća, pa se misli da su se pedesetih godina toga veka ovamo doselili pomoriški graničari. 1779g. pripojen je bečkerečkom srezu Torontalskog koitata.

Sečanj je 1801g. ustupljen Zagrebačkom kaptolu u zamenu za hrvatska dobra.

Srpsko stanovništvo se 1895 g. odselilo iz Sečnja na granici Nemačko-banatske regimente i osnovali su naselje Samoš. Na njihova mesta u Sečanj su se doselili Nemci iz Torontalskog komitata, i to iz Nove Peći, Hajfelda, Marijenfelda i Belida, koji su od Sečanskih Srba otkupili imanja, 1811g. bilo je u Sečnju već 905 duša. 1807g. poučavano je 201 đaka a 1823g. kada je broj stanovnika bio 1306, bilo je 298 đaka.

Godine 1824. sklopila sečanska opština ugovor sa sečanskim sveštenikom, kome je Sečanj crkveno pripadao, po kome je Sečanj dobio svoga sveštenika.

Aleksandar Alogović prior odobrio je podizanje crkve 1826 g. Crkva je podignuta 1929 – 1830. godine. A 1830. g. ustupio je prior kuću br.60 za privremeni parohiski stan. Iste godine obeleženo je i novo groblje, a 1833 podignuta je nova škola.
Za vreme Johana Paraisa u parohiji je bilo 189 rimokatolika, 110 pravoslavnih i 1 evangelika 1827 g.

Godine 1832. bilo je u opštinskom ataru 87 sesija, a u opštini bilo je 1606 katoličkih, 1 evangelistička i 6 oravoslavnih stanovnika, koji su se bavili zemljoradnjom i ribarstvom. Ali je ova mlada kolonija imala još mnogo da izdrži. 1831 g. Od bolesti kolere umrlo pedeset tri, a 1836. godine 14 žrtava. 1841g. od 14. jula do 18. avgusta bile su neobične vrućine do 42 stepena.
Godine 1834. učestala su ubistva i razbojništva, pa je krajem godine vladala beda. Stoga 1848 – 49. godine ovo selo nije dohvatila revolucija. 
Godine 1867. i 1876. dobio Sečanj tržišno pravo. 1869. godine izabrana je prva školska komisija, a 1870. proglašena je škola opštinskom.

Iste godine bila je velika poplava, zbog koje se 300 duša odselilo u Vojnu granicu i nastanilo u Elizenhajmu.
Sečanj je 1876g. dobiopoštu
Sagrađen je preko Tamiša veliki drveni most 1889 g., koji je obezbedio saobraćaj između gornjeg i donjeg Torontala. Godine 1889. osnovana je Torontalsečanjska štedionica a. d.

4. maja 1889. otvorena je železnička stanica za prugu Bečkerek – Ninčićevo (danas Međa ); 7. jula 1891. za prugu Sečanj – Vršac, a 25. novembra 1898. g. za prugu Sečanj – Alibunar.

Godine 1905. bila je velika poplava, posle koje je povišen nasip, a završena regulacija 1908. godine odputovali su prvi iseljenici u Ameriku – porodica za Dakotu.

*Kretanje broja stanovnika od 1869. do 1921. godine.*

Sečanj je pripojen 1919. godine Torontalsko-tamiškoj županiji. Po popisu na dan 31. januara 1921. popisano je 2343 stanovnika od kojih je bilo; Srba-66; Slovaka-8; Ostalih Slovena-4; Rumuna-24; Nemaca-2090; Mađara-104; Ostalih-47.

1928. pretvorena je štedionica u filijalu Pančevačke Pučke Banke.

## Kultura
Smotra recitatora Vojvodine - *Pesniče naroda mog*, održava se svake godine krajem aprila od 1968. Učestvuje oko 190 recitatora, a recituje se po slobodnom izboru na jezicima svih naroda i narodnosti Vojvodine. Prateće festivalske priredbe su izložbe, književne večeri i promocije knjiga. Završnoj smotri prethode školska, mesna, opštinska i zonska takmičenja. Organizator je Kulturno-prosvetna zajednica opštine Sečanj.

## Demografija
Prema popisu stanovništva iz 2002. godine selo ima 2.645 stanovnika. Većinu čine Srbi-Hercegovci, a ostalu populaciju čine Romi, Mađari, Rumuni, Makedonci, Rusini i ostali.

U naselju Sečanj živi 2128 punoletnih stanovnika, a prosečna starost stanovništva iznosi 40,4 godina (38,6 kod muškaraca i 42,0 kod žena). U naselju ima 975 domaćinstava, a prosečan broj članova po domaćinstvu je 2,71.

Ovo naselje je velikim delom naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Povezano
* Opština Sečanj
## Reference

## Literatura
* Korišćena Literatura
* Izvor Monografija Podunavske oblasti 1812-1927 sastavio Dr, Vladimir Margan biv. Predsednik Oblasnog odbora Komesar Oblasne Samouprave, objavljeno 1927„Napredak Pančevo“
* Teritorija Podunavske Oblasti napisao Dr. Vladimir Margan Predsednik Obl. Odbora Smederevu 1928.*
* Istorijiski preglad Podunavske Oblasti Banatski deo napisao: **[[Feliks Mileker]]** bibliotekar i kustos gradske biblioteke i muzeja u Vršcu 1928.
* Letopisa Period 1812 – 2009. Sečanj u Deliblatskoj Peščari Napisao M. Marina:(Beč 2009) Sastavio od Pisanih tragova, Letopisa, po predanju o selu Sečnju nastanak sela ko su bili Dosenjenici čime se bavili meštani.

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
* Sečanj - mape, vremenski podaci itd. 

## Fotogalerija